Vanhu va Afrika Dzonga lava va lavaku ku endla xikombelo xa vuaka-tiko bya tiko rin'wana leri ri nga pfumeleriku vuaka-tiko bya matiko mambirhi, va fanele ku endla xikombelo xa ku lahla vuaka-tiko bya Afrika Dzonga. Leswi, swi vula leswaku muaka-tiko u ta tshika ku va muaka-tiko wa Afrika Dzonga ku sukela nkarhi lowu xikombelo xa yena xi amukeriwaku. Lavatsongo hi malembe va ta tshika ku va vaaka-tiko va Afrika Dzonga handle ka loko wun'wana wa vatswari va yena a tama a ha ya emahlweni no va muaka-tiko wa Afrika Dzonga.
Tata tifomo ta xikombelo ta BI-246, BI-529 na BI-9 eka hofisi yin'wana na yin'wana ya Ndzawulo ya ta le Kaya. Endla xikombelo eka embasi ya Afrika Dzonga kumbe mixini loko u tshama eka matiko ya le handle.
Nghenisa tidokumende hinkwato ta vutitivisi ta Afrika Dzonga eka hofisi ya Ndzawulo ya ta le Kaya, embasi kumbe mixini.
Nyiketa swifaniso swimbirhi swa sayizi ya ID.
Xikombelo xi nga teka mavhiki ya ntsevu 8 ku ya eka 12.
Vutirheli lebyi a byi hakeleriwi.
Xiyaxiya: Tifomo a tikumeki eka inthanete . Hi kombela u khumbana na hofisi ya ndzawulo leyi nga kusuhani na wena.